Indre Helgeland Regionråd

Indre Helgeland Regionråd er et interkommunalt regionråd på Helgeland som ble etablert den 1. januar 1993. Det er et regionalpolitisk samarbeidsorgan mellom de fem kommunene Hattfjelldal, Hemnes, Lurøy, Nesna og Rana. Selskapet ble registrert den 16. juni 2005 under bransjen «offentlig administrasjon tilknyttet næringsvirksomhet og arbeidsmarked».

I 2001 meldte Vefsn overgang til Ytre Helgeland Regionråd, som samtidig skiftet navn til Helgeland Regionråd. Den 1. januar 2010 meldte deretter Lurøy overgang fra Helgeland Regionråd til Indre Helgeland Regionråd. I 2018 gikk Grane kommune over til Helgeland Regionråd, og selskapet fikk den form som det har i dag.

Indre Helgeland Regionråd hadde 35416 innbyggere pr 1/7 2021. Samlet befolkning på Helgeland er 77.431 innbyggere.

I rådet er hver kommune representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften hadde tidligere sin besøksadresse i Korgen i Hemnes kommune. Den 20. august 2013 flyttet regionrådet sin besøksadresse til Campus Helgeland i Mo i Rana.

Kommunene

Referanser

Eksterne lenker 
Hjemmeside

Interkommunale regionråd
Politikk i Rana
Politikk i Hemnes
Politikk i Nesna
Politikk i Grane
Politikk i Hattfjelldal
Politikk i Vefsn
Politikk i Lurøy
Etableringer i 1993
1993 i Norge